Κασόπιτα (ή ηπειρώτικη ζυμαρόπιτα) με ξύσμα λεμονιού και μέλι
Κασόπιτα (ή ηπειρώτικη ζυμαρόπιτα) -η ελληνική cucina povera στα καλύτερά της! Η σεφ την απογειώνει προσθέτοντας μέλι και ξύσμα λεμονιού.
100 γρ. βούτυρο πρόβειο, 80 ml ελαιόλαδο, 500 γρ. αλεύρι που φουσκώνει μόνο του, 250 ml χλιαρό γάλα, 1/2 κουτ. γλυκού ξύσμα λεμονιού, 250 ml γιαούρτι, στραγγιστό, 600 γρ. φέτα, θρυμματισμένη, 1/2 κουτ. γλυκού μέλι, 4 αυγά, 1 κοφτό κουτ. γλυκού αλάτι, φρεσκοτριμμένo πιπέρι, 1 κουτ. σούπας σουσάμι για πασπάλισμα (αν θέλουμε, ανάμεικτο με μαυροκούκι)
Για να φτιάξουμε κασόπιτα με ξύσμα λεμονιού και μέλι, αρχικά λιώνουμε σε ένα μπρίκι το βούτυρο, σε μέτρια φωτιά.Στη συνέχεια, προσθέτουμε το ελαιόλαδο και ανακατεύουμε.Προθερμαίνουμε το φούρνο στους 180° C και λαδώνουμε καλά το ταψί με λίγο από το μείγμα βουτύρου.Το βάζουμε στον φούρνο για περίπου 5 λεπτά, να ζεσταθεί καλά.Σε ένα μπολ χτυπάμε τα αυγά με το σύρμα μέχρι να αφρατέψουν.Προσθέτουμε το αλεύρι, το γιαούρτι, το γάλα, τη μισή ποσότητα από το μείγμα βουτύρου που έμεινε, το ξύσμα, το μέλι και αλατοπίπερο. Ανακατεύουμε μέχρι να σχηματιστεί ένας πηχτός χυλός.Ρίχνουμε τη μισή φέτα και ανακατεύουμε.Βγάζουμε το ταψί από τον φούρνο, προσεκτικά για να μην καούμε, και αδειάζουμε τον χυλό στο καυτό ταψί. (Με τον τρόπο αυτό η πίτα ξεροψήνεται αμέσως από κάτω και δεν κολλάει).Στρώνουμε ομοιόμορφα σε λεπτή στρώση (πάχους περίπου 2 εκ.) και σκορπίζουμε το υπόλοιπο τυρί.Περιχύνουμε με το υπόλοιπο μείγμα βουτύρου και πασπαλίζουμε με το σουσάμι.Ψήνουμε την κασόπιτα στο χαμηλό ράφι του φούρνου για περίπου 40 λεπτά ή μέχρι να ροδίσει.
Αλεύρι (ζύμες),Γάλα,Φέτα